text:
Η Αποκλειστική Μετάδοση Αθλητικών Αγώνων : Έκταση του Δικαιώματος και Προστασία - Law and Tech
Αναρτήθηκε στις Οκτώβριος 24, 2013 Δεκέμβριος 11, 2019 από Antonis Broumas
Οι διοργανωτές αθλητικών εκδηλώσεων προβαίνουν σε εκτεταμένες επενδύσεις για την κάλυψη των σχετικών αναγκών τέτοιων διοργανώσεων. Για την εξασφάλιση των αντίστοιχων οικονομικών πόρων η κείμενη νομοθεσία αναγνωρίζει σε αυτούς το αποκλειστικό δικαίωμα πάνω στη ραδιοτηλεοπτική μετάδοση, και όχι μόνο, των εκδηλώσεών τους. Έτσι, βασική πηγή εσόδων για τους κάθε είδους αθλητικούς φορείς είναι η κατόπιν οικονομικού ανταλλάγματος παραχώρηση αδειών αποκλειστικής ραδιοτηλεοπτικής μετάδοσης. Με αντίστοιχο τρόπο ο νόμος προστατεύει και τους ραδιοτηλεοπτικούς οργανισμούς, που αποκτούν τέτοιες άδειες αποκλειστικής μετάδοσης, καταβάλλοντας σημαντικά ποσά.
Εντούτοις, τα οικονομικά συμφέροντα των διοργανωτών και των ραδιοτηλεοπτικών σταθμών που εξασφαλίζουν την αποκλειστική μετάδοση μιας αθλητικής εκδήλωσης, έρχονται σε σύγκρουση με το εύλογο ενδιαφέρον του φίλαθλου κοινού για πληροφόρηση γύρω από τα αθλητικά γεγονότα (5 § 1, 5Α § 1, 14, 15 § 1 Σ). Για τον λόγο αυτόν ο νόμος θεσπίζει ορισμένους περιορισμούς ως προς τον απόλυτο χαρακτήρα των δικαιωμάτων αποκλειστικής μετάδοσης αθλητικών εκδηλώσεων και αγώνων.
Οι αθλητικές εκδηλώσεις δεν αποτελούν πρωτότυπα πνευματικά έργα υπό την έννοια του Ν. 2121/1993, αφού δεν αποτελούν προϊόν προσωπικής πνευματικής εργασίας και ελεύθερης δημιουργικότητας των συμμετεχόντων αθλητών. Για τον λόγο αυτόν η μετάδοση, εγγραφή και θέση σε κυκλοφορία αθλητικών εκδηλώσεων δεν προστατεύεται αυτή καθεαυτή με βάση το δίκαιο πνευματικής ιδιοκτησίας (ΔΕΕ, αποφ. 4.10.2011, υπόθ. C-403/2008 και C-429/2008 Football Association Premier League Ltd [FAPL]). Εντούτοις, με σκοπό την προστασία της σχετικής οργανωτικής, επενδυτικής, τεχνικής συμβολής, οι μεταδόσεις αθλητικών εκδηλώσεων καλύπτονται από συγγενικό δικαίωμα υπέρ του εκπέμποντος ραδιοτηλεοπτικού σταθμού κατά το άρθρο 48 Ν 2121/1993.
Δεδομένου όμως ότι οι αθλητικές εκδηλώσεις έχουν καθ’ εαυτές μοναδικό χαρακτήρα, εναπόκειται στη διακριτική ευχέρεια των κρατών – μελών της Ευρωπαϊκής Ένωσης να θεσπίσουν ειδικότερους εσωτερικούς κανόνες για την προστασία τους (ΔΕΕ, απόφ. 4.10.2011, υπόθ. C- 403/2008 και C-429/2008 Football Association Premier League Ltd (FAPL), σκέψη 100). Στα πλαίσια αυτά το Ελληνικό κράτος έχει αναγνωρίσει με το άρθρο 84 του Ν. 2725/1999 με τίτλο “Ηλεκτρονική αναμετάδοση και διανομή αγώνων” στους οργανωτές αθλητικών εκδηλώσεων ένα sui generis αποκλειστικό δικαίωμα για την ραδιοφωνική και τηλεοπτική (ανα)μετάδοση, εγγραφή ή/και αναπαραγωγή και, τέλος, θέση σε κυκλοφορία του υλικού της αναπαραγωγής των αθλητικών εκδηλώσεών τους.
Το Sui Generis Δικαίωμα Μετάδοσης Αθλητικών Αγώνων
Το sui generis δικαίωμα του άρθρου 84 του Ν. 2725/1999 είναι προσωποπαγές και αμιγώς περιουσιακό δικαίωμα, με το οποίο απονέμονται στον δικαιούχο αυτού με περιοριστικό τρόπο οι ακόλουθες τρεις απόλυτες και αποκλειστικές εξουσίες να απαγορεύει ή να επιτρέπει έναντι αμοιβής:
Ραδιοφωνική και τηλεοπτική (ανα)μετάδοση,
Εγγραφή ή/και αναπαραγωγή,
Θέση σε κυκλοφορία του υλικού της αναπαραγωγής.
Ο απόλυτος χαρακτήρας του δικαίωματος προκύπτει από το γεγονός ότι ο ίδιος ο νόμος αναγνωρίζει στο αθλητικό νομικό πρόσωπο την εξουσία απαγόρευσης της τηλεοπτικής μετάδοσης ή άλλης χρήσης που γίνεται χωρίς την άδειά του, ο αποκλειστικός δε χαρακτήρας, από το γεγονός ότι το νομικό πρόσωπο που αναγνωρίζεται ως φορέας, έχει την άμεση και αποκλειστική εξουσία να επιτρέψει ή να απαγορεύσει την τηλεοπτική μετάδοση των αθλητικών εκδηλώσεων (ΠΠΑθ 1540/2004). Εντύπωση προκαλεί το γεγονός πως το εν λόγω δικαίωμα έχει θεσπιστεί χωρίς χρονικό περιορισμό, γεγονός που αποτελεί παγκόσμια πρωτοτυπία του Ελληνικού δικαίου (Βλ. Μαρίνο Μ. [2011], Ζητήματα μεταδόσεως ποδοσφαιρικών αγώνων μεταξύ πνευματικής ιδιοκτησίας, δικαίου ΜΜΕ και δικαίου κατά των περιορισμών του ανταγωνισμού, ΔιΜΕΕ, 4 : 451).
Φορείς του δικαιώματος είναι τα νομικά πρόσωπα που διοργανώνουν ορισμένη αθλητική εκδήλωση (λ.χ. γηπεδούχο αθλητικό σωματείο, τμήμα αμειβομένων αθλητών, αθλητική ανώνυμη εταιρεία, αθλητικές ομοσπονδίες). Αν έχει συσταθεί στο σωματείο, κατά τις διατάξεις του παρόντος νόμου, Τ.Α.Α., οι πράξεις διαχείρισης που αναφέρονται στις παρ. 2 έως 4 τσυ παρόντος ασκούνται από την επιτροπή διοίκηοης και διαχείρισης του Τ.Α.Α.. Σε κάθε άλλη περίπτωση ασκούνται από το Δ.Σ. του σωματείου (84 § 5). Οι συμμετέχοντες αθλητές δεν αποκτούν κάποιο δικαίωμα με βάση το άρθρο 84 του Ν. 2527/199 αλλά ούτε και με τις περί συγγενικών δικαιωμάτων διατάξεις του Ν. 2121/1993, αφού δεν είναι ερμηνευτές ή εκτελεστές καλλιτέχνες σύμφωνα με το δίκαιο της πνευματικής ιδιοκτησίας. Εντούτοις, οι συμμετέχοντες αθλητές σε διοργανώσεις, που μεταδίδονται ραδιοτηλεοπτικά, μπορούν να προστατεύουν την εικόνα τους και να αποτρέπουν την αθέμιτη εκμετάλλευσή της δυνάμει του γενικού δικαιώματος επί της προσωπικότητας (57 ΑΚ). Περαιτέρω, οι συμμετέχοντες αθλητές έχουν ένα γενικότερο sui generis δικαίωμα οικονομικής εκμετάλλευσης επί φωτογραφιών τους (right of publicity) από τη δημοσίευση αυτών στο γραπτό και ηλεκτρονικό τύπο ή από τη χρήση αυτών για γενικότερους εμπορικούς ή διαφημιστικούς σκοπούς, το οποίο φυσικά εφαρμόζεται και σε σχέση με τη λήψη φωτογραφιών κατά τη συμμετοχή τους σε αθλητικές διοργανώσεις (άρθρο 9 § 7 Ν 2557/1997).
Το δικαίωμα μετάδοσης αθλητικών εκδηλώσεων είναι απόλυτο περιουσιακό δικαίωμα. Συνεπώς, η μεταβίβαση αυτού καθεαυτού του δικαιώματος δεν είναι δυνατή και εξαιτίας αυτού είναι και ακατάσχετο (ΕφΘεσ 64/2009). Είναι όμως δυνατή η παραχώρηση αποκλειστικών ή μη αδειών εκμετάλλευσης του δικαιώματος από τους δικαιούχους αθλητικούς φορείς σε ραδιοτηλεοπτικούς σταθμούς ή άλλα φυσικά ή νομικά πρόσωπα (84 § 2 εδ. α). Τέτοιες άδειες είναι μεταβιβαστές και επιδεκτικές κατάσχεσης ως ενοχικό δικαίωμα (ΜΠΘεσ 13055/2008). Η περαιτέρω όμως μεταβίβαση από ραδιοτηλεοπτικούς σταθμούς σε τρίτα πρόσωπα των δικαιωμάτων, που παραχωρήθηκαν με αποκλειστική άδεια εκμετάλλευσης, απαγορεύεται χωρίς την έγγραφη συναίνεση των πρωτογενών δικαιούχων αθλητικών σωματείων (84 § 2 εδ. α). Η παραχώρηση της άδειας δύναται να αφορά ορισμένες μόνο από τις εξουσίες που απορρέουν από το δικαίωμα μετάδοσης (ραδιοτηλεοπτική μετάδοση, εγγραφή και αναπαραγωγή, θέση σε κυκλοφορία) καθώς και τελεί υπό τοπικούς ή χρονικούς περιορισμούς (άρθρο 15 παρ. 1 Ν 2121/1993)
Φυσικά, με βάση τα παραπάνω η αποκλειστική μετάδοση μίας μεγάλης αθλητικής διοργάνωσης, όπως ενός πρωταθλήματος ποδοσφαίρου, θα προϋπέθετε την ξεχωριστή σύναψη από τον ενδιαφερόμενο ραδιοτηλεοπτικό σταθμό αποκλειστικής άδειας μετάδοσης με κάθε ένα από τα συμμετέχοντα αθλητικά σωματεία ή φορείς. Για τον λόγο αυτόν ο νόμος προβλέπει ότι οι γηπεδούχοι (Α.Α.Ε., Τ.Α.Α. ή σωματεία) δικαιούνται να μεταβιβάζουν με ειδική έγγραφη άδεια στις ενώσεις, στους επαγγελματικούς συνδέσμους ή στις ομοσπονδίες, που ανήκουν, τη διαχείριση μέρους ή του συνόλου των εξουσιών τους που απορρέουν από το δικαίωμα μετάδοσης των αθλητικών αυτών αγώνων, εφόσον οι τελευταίοι διοργανώνουν κατά περίπτωοη το πρωτάθλημα. Σύμφωνα με το άρθρο 84 του Ν. 2725/1999 η διάρκεια των αδειών αυτών δεν επιτρέπεται να υπερβαίνει τα τέσσερα (4) έτη. Αν μεταβιβασθεί η πιο πάνω άδεια, σε επαγγελματικό σύνδεσμο ή ομοσπονδία, οι φορείς αυτοί δεν επιτρέπεται να συνάπτουν συμβάσεις διαχείρισης των δικαιωμάτων με διάρκεια μεγαλύτερη των τεσσάρων (4) ετών (84 § 4). Εντούτοις, θα πρέπει να γίνει δεκτό ότι τέτοιες άδειες, επειδή αποτελούν συμφωνίες κεντρικής διαθέσεως αποκλειστικών δικαιωμάτων, μπορούν να εξαιρεθούν από το δίκαιο κατά των περιορισμών του ανταγωνισμού μόνο εφόσον η μέγιστη διάρκεια παραχωρήσεως δεν υπερβαίνει τα τρία έτη (βλ. Ευρ. Επιτροπή απόφ. από 23.7.2003, σκέψη 25 απόφ. από 19.5.2005, υπόθ. COMP/C.2/37214, Bundesliga σκέψη 27, πρβλ. και απόφ. Premier League σκέψη 16, Μαρίνος, ΔιΜΕΕ 2010,469).
Η άδεια μετάδοσης αθλητικών διοργανώσεων εθνικών ομάδων προτείνεται από τις οικείες ομοσπονδίες κατά προτεραιότητα σε τηλεοπτικούς σταθμούς πανελλήνιας εμβέλειας ελεύθερης λήψης. Αν η πρόταση της οικείας ομοσπονδίας δεν γίνει αποδεκτή από κανένα ιδιωτικό ραδιοφωνικό ή τηλεοπτικό σταθμό πανελλήνιας εμβέλειας, ελεύθερης ή μη λήψης, ο εκάστοτε δημόσιος ραδιοτηλεοπτικός φορέας υποχρεούται να μεταδώσει τον αγώνα, καταβάλλοντας στην ομοσπονδία το σαράντα τοις εκατό (40%) των εσόδων της από τη μετόδοση των διαφημιστικών μηνυμάτων που μεταδίδονται κατά τη διάρκεια του αγώνα, των ημιχρονίων, καθώς και των πέντε πρώτων λεπτών της ώρας (5`) που προηγούνται της έναρξης και ακολουθούν τη λήξη του αγώνα (84 § 6).
Με κοινή απόφαοη των Υπουργών Τύπου και Μέσων Μαζικής Ενημέρωσης, Πολιτισμού και του αρμόδιου για τον αθλητισμό Υπουργού, μέσα στο πρώτο δεκαπενθήμερο του Αυγούστου κάθε έτους, καταρτίζεται κατάλογος διεθνών, εθνικών ή τοπικών αθλητικών εκδηλώσεων μείζονος σημασίας για την ελληνική κοινωνία. Για τις εκδηλώσεις αυτές εξασφαλίζεται στο κοινό η δυνατότητα παρακολούθησής τους από τηλεοπτικούς σταθμούς ελεύθερης λήψης μέσω ολικής ή μερικής ζωντανής κάλυψης ή ολικής ή μερικής αναμετάδοσης (84 § 7).
Τέλος, από τις αμοιβές που λαμβάνουν αθλητικά ποδοσφαιρικά σωματεία ή ποδοσφαιρικές ανώνυμες εταιρείς από την εκμετάλλευση των προαναφερόμενων δικαιωμάτων, η Ελληνική Ποδοσφαιρική Ομοσπονδία (E.Π.Ο.) λαμβάνει ποσοστό πέντε τοις εκατό (5%) και η Eνωση Ποδοσφαιρικών Ανωνύμων Εταιρειών (Ε.Π.Α.Ε.), αν πρόκειται για αμοιβές Π.Α.Ε., λαμβάνει ποσοστό δύο τοις εκατό (2%). Από τις αντίστοιχες με τις ανωτέρω αμοιβές που λαμβάνουν αθλητικά σωματεία καλαθοσφαίρισης ή Kαλαθοσφαιρικές ανώνυμες εταιρείες ή ΤΑΚ, η Ελληνική Ομοσπονδία Καλαθοσφαίρισης (Ε.Ο.Κ) λαμβάνει ποσοστό τρία τοις εκατό (3%) και ο Ε.Σ.Α.ΚΕ., αν πρόκειται για αμοιβές Κ.Α.Ε. των οποίων οι ομάδες συμμετέχουν στην Α 1 κατηγορία καλαθοσφαίρισης, λαμβάνει ποσοστό οκτώ τοις εκατό (8%) (84 § 8).
Σε περίπτωση προσβολής του sui generis δικαιώματός του επί των αθλητικών εκδηλώσεων, που διοργανώνει, ο δικαιούχος αθλητικός φορέας μπορεί υπό προϋποθέσεις να αξιώσει την άρση της σχετικής προσβολής, την παράλειψη αυτής στο μέλλον, αποζημίωση για την ζημία που υπέστη καθώς και χρηματική ικανοποίηση για τυχόν ηθική του βλάβη (57 – 59, 914 επ. ΑΚ, άρθρο 1 νδ 146/1914). Αν μάλιστα συντρέχει επείγουσα περίπτωση, ο δικαιούχος αθλητικός φορέας μπορεί να ζητήσει και προσωρινή δικαστική προστασία είτε με προσωρινή απαγόρευση της παράνομης μετάδοσης του αθλητικού γεγονότος είτε και με συντηρητική κατάσχεση περιουσιακών στοιχείων του προσβολέα τρίτου (682 επ. ΚΠολΔ).
Το Συγγενικό Δικαίωμα Των Ραδιοτηλεοπτικών Οργανισμών επί Μεταδιδόμενων Αθλητικών Αγώνων
Σύμφωνα με το άρθρο 48 του Ν. 2121/1993 οι ραδιοτηλεοπτικοί οργανισμοί έχουν το δικαίωμα να επιτρέπουν ή να απαγορεύουν :
α) την αναμετάδοση των εκπεμπόμενων αθλητικών εκδηλώσεών τους με οποιονδήποτε τρόπο,
β) την παρουσίαση στο κοινό των εκπεμπόμενων αθλητικών εκδηλώσεών τους σε χώρους όπου η είσοδος επιτρέπεται με εισιτήριο,
γ) την εγγραφή των εκπεμπόμενων αθλητικών εκδηλώσεών τους σε υλικούς φορείς ήχου ή εικόνας ή ήχου και εικόνας,
δ) την άμεση ή έμμεση, προσωρινή ή μόνιμη αναπαραγωγή με οποιοδήποτε μέσο και μορφή, εν όλω ή εν μέρει, όσον αφορά την υλική ενσωμάτωση των εκπεμπόμενων αθλητικών εκδηλώσεών τους,
ε) τη διανομή στο κοινό των υλικών φορέων με την εγγραφή των εκπεμπόμενων αθλητικών εκδηλώσεών τους, μέσω πώλησης ή με άλλους τρόπους,
στ) την εκμίσθωση και το δημόσιο δανεισμό του υλικού φορέα με την εγγραφή των εκπεμπόμενων αθλητικών εκδηλώσεών τους,
ζ) τη διάθεση στο κοινό, ενσυρμάτως ή ασυρμάτως, κατά τρόπο ώστε οποιοσδήποτε να έχει πρόσβαση στην υλική ενσωμάτωση των εκπεμπόμενων αθλητικών εκδηλώσεών τους, όπου και όταν ο ίδιος επιλέγει.
Σε περίπτωση προσβολής του συγγενικού του δικαιώματος επί των αθλητικών εκδηλώσεων, που εκπέμπει μέσω του προγράμματός του, ο δικαιούχος ραδιοτηλεοπτικός σταθμός μπορεί να αξιώσει την αναγνώριση του δικαιώματός του, αποζημίωση και χρηματική ικανοποίηση της ηθικής του βλάβης, ενώ αν συντρέχει επείγουσα περίπτωση και πιθανολογείται η προσβολή της πνευματικής του ιδιοκτησίας, το Μονομελές Πρωτοδικείο διατάσσει είτε τη συντηρητική κατάσχεση των αντικειμένων που κατέχονται από τον προσβολέα και αποτελούν μέσο τέλεσης ή προϊόν ή απόδειξη της προσβολής, είτε την αναλυτική απογραφή των αντικειμένων αυτών, περιλαμβανομένης και της φωτογράφησης τους (άρθρα 64 και 65 του Ν. 2121/1993).
Τα όρια των Δικαιωμάτων της Αποκλειστικής Μετάδοσης Αθλητικών Αγώνων
Είτε πρόκειται για το sui generis δικαίωμα των αθλητικών σωματείων επί των αγώνων, που διοργανώνουν, είτε πρόκειται για το συγγενικό δικαίωμα των αδειούχων ραδιοτηλεοπτικών σταθμών στη μετάδοση των αγώνων αυτών, η εκμετάλλευση των αποκλειστικών δικαιωμάτων μετάδοσης αθλητικών εκδηλώσεων δεν είναι απεριόριστη αλλά βρίσκει τα όριά της στο δικαίωμα παράθεσης σύντομων αποσπασμάτων από αθλητικές διοργανώσεις. Σκοπός της θεμελίωσης του παραπάνω δικαιώματος είναι η διασφάλιση της «θεμελιώδους ελευθερίας της πληροφόρησης» και η εξασφάλιση της «πλήρους και ορθής προστασίας των τηλεθεατών στην Ένωση» (σκέψεις 5, 8, 12 και 55 της Οδηγίας 2010/13/ΕΕ).
Συγκεκριμένα, το άρθρο 84 § 3 του Ν. 2725/1999 ορίζει ότι ο ραδιοφωνικός ή τηλεοπτικός σταθμός, που αποκτάει δικαιώματα αποκλειστικής μεταδόσεως ή αναμεταδόσεως αθλητικών αγώνων, υποχρεούται να παρέχει στους ενδιαφερόμενους ραδιοφωνικούς ή τηλεοπτικούς σταθμούς μαγνητοσκοπημένα ή μαγνητοφωνημένα στιγμιότυπα κατ΄ επιλογή του αιτούντος, διάρκειας μέχρι τριών λεπτών συνολικά, για να χρησιμοποιηθούν στα δελτία ειδήσεων. H αναμετάδοση των στιγμιότυπων αυτών περιορίζεται για κάθε ημέρα διεξαγωγής αγώνων σε τρεις μεταδόσεις των τριών λεπτών η καθεμία επί του συνολικού ημερήσιου προγράμματος, μεταξύ των οποίων μεσολαβεί χρονικό διάστημα τουλάχιστον μιας ώρας. Σε περίπτωση παραβίασης του προηγούμενου εδαφίου από ραδιοτηλεοπτικούς σταθμούς, το Εθνικό Συμβούλιο Ραδιοτηλεόρασης (ΕΣΡ) μπορεί να επιβάλει τις προβλεπόμενες στην οικεία νομοθεσία διοικητικές κυρώσεις αλλά και την κύρωση του αποκλεισμού από την άσκηση του δικαιώματος αναμετάδοσης στιγμιοτύπων για την επόμενη ημέρα διεξαγωγής αγώνων, ενώ σε επείγουσα περίπτωση ο πρόεδρος του ΕΣΡ μπορεί να διατάσσει την αναβολή ή τη διακοπή μετάδοσης συγκεκριμένου ραδιοφωνικού ή τηλεοπτικού προγράμματος.
Περαιτέρω, με το άρθρο 16 ΠΔ 109/2010, που ενσωμάτωσε στο Ελληνικό δίκαιο το άρθρο 15 της Οδηγίας 2010/13/ΕΕ για τις υπηρεσίες οπτικοακουστικών μέσων, ορίζεται ότι : “οι τηλεοπτικοί οργανισμοί, που ασκούν αποκλειστικά δικαιώματα μεταδόσεως σε διοργανώσεις μεγάλου ενδιαφέροντος για το κοινό και σε επιμέρους εκδηλώσεις αυτών, οφείλουν να παρέχουν αδιακρίτως σε άλλους τηλεοπτικούς οργανισμούς που είναι εγκατεστημένοι στην Ελλάδα ή σε άλλο κράτος μέλος της Ευρωπαϊκής Ένωσης, το δικαίωμα χρήσεως σύντομων αποσπασμάτων αποκλειστικά και μόνο για τους σκοπούς των προγραμμάτων γενικής ειδησεογραφίας, με δίκαιους, εύλογους και ίσους όρους. Οι εν λόγω όροι πρέπει να ανακοινώνονται εγκαίρως πριν από την πραγματοποίηση της εκδήλωσης, ώστε να παρέχεται επαρκής χρόνος για την άσκηση του δικαιώματος” (άρθρο 16 § 1 ΠΔ 109/2010). Τα σύντομα αυτά αποσπάσματα δεν μπορούν να υπερβαίνουν τα ενενήντα (90) δεύτερα λεπτά της ώρας για κάθε αυτοτελή εκδήλωση ή αυτοτελώς μεταδιδόμενο τμήμα της (άρθρο 16 § 3 ΠΔ 109/2010). Διοργανώσεις μεγάλου ενδιαφέροντος είναι όσες προσελκύουν το ενδιαφέρον σημαντικής μερίδας τηλεθεατών και σε εθνικό επίπεδο (ΜΠΑθ 520/2013).
Υποκείμενα και των δύο δικαιωμάτων παράθεσης αποσπασμάτων είναι κάθε τρίτος ραδιοφωνικός ή τηλεοπτικός φορέας που λειτουργεί νομίμως κατά τα οριζόμενα στη ραδιοτηλεοπτική νομοθεσία. Το δικαίωμα ασκείται με την υποβολή αιτήσεως στο δικαιούχο της αποκλειστικής μετάδοσης και παρέχεται για κάθε φύσεως αθλητική εκδήλωση. Ωστόσο, τα δύο δικαιώματα δεν είναι ταυτόσημα. Αντίθετα, το πρώτο δικαίωμα παράθεσης αποσπασμάτων του άρθρου 84 § 3 είναι ευρύτερο, διότι αφορά κάθε αθλητικό γεγονός ενώ το δεύτερο δικαίωμα του άρθρου 16 ΠΔ 109/2011 μόνον «διοργανώσεις μεγάλου ενδιαφέροντος για το κοινό». Επίσης, τα δύο αυτά δικαιώματα διαφέρουν και ως προς τη χρονική διάρκεια των αποσπασμάτων, που επιτρέπουν. Περαιτέρω, η χρήση των αποσπασμάτων υπό το άρθρο 84 παρ. 1 Ν 2725/1999 επιτρέπεται μόνο σε δελτία ειδήσεων. Αντίθετα, η χρήση των αποσπασμάτων υπό το ΠΔ 109/2010 επιτρέπεται σε προγράμματα γενικής ειδησεογραφίας, δηλαδή και σε αθλητικές ειδησεογραφικές εκπομπές. Τυχόν μετάδοση στιγμιοτύπων μεγαλύτερης διάρκειας συνιστά προσβολή τόσο του συγγενικού δικαιώματος του ραδιοτηλεοπτικού φορέα επί της εκπομπής του (48 § 1α΄ Ν. 2121/1993) όσο και του sui generis δικαιώματος αποκλειστικής μετάδοσης αθλητικών εκδηλώσεων.
Επιπλέον, και τα δύο δικαιώματα παράθεσης αποσπασμάτων διαφέρουν ως προς τον τρόπο προσβάσεως στο μεταδιδόμενο προς παράθεση υλικό. Στο άρθρο 84 του Ν. 2725/1999 η πρόσβαση επιτυγχάνεται με την παροχή από τον αποκλειστικό αδειούχο ραδιοτηλεοπτικό σταθμό μαγνητοσκοπημένων ή μαγνητοφωνημένων στιγμιοτύπων. Αντίθετα, υπό το άρθρο 16 ΠΔ 109/2010 η πρόσβαση γίνεται στο σήμα του εκπέμποντος ραδιοτηλεοπτικού σταθμού.
Τέλος και όσον αφορά την οικονομική τους διάσταση, το μεν δικαίωμα παράθεσης αποσπασμάτων του άρθρου 84 § 3 ασκείται δωρεάν, ενώ για το δε δικαίωμα του άρθρου 16 ΠΔ 109/2011 δύναται να ζητηθεί αποζημίωση από τον αποκλειστικό αδειούχο ραδιοτηλεοπτικό σταθμό, υπό τον όρο ότι αυτή δεν θα υπερβαίνει τυχόν πρόσθετα έξοδα που προκύπτουν άμεσα από την παροχή της πρόσβασης (άρθρο 16 § 3 ΠΔ 109/2010).
Εθνικό Ραδιοτηλεοπτικό Συμβούλιο.
Ν. 2725/1999 Ερασιτεχνικός – Επαγγελματικός Αθλητισμός και άλλες διατάξεις (ΦΕΚ 121/Α’/17-06-1999).
ΠΔ 109/2010 (ΦΕΚ 190/Α’/05-11-2010).
Δημοσιεύθηκε στη Νέα, Πνευματική ΙδιοκτησίαΕτικέτα: αγώνες, αθλητισμός, αποκλειστική μετάδοση, αποκλειστικό δικαίωμα, διοργανωτές, μετάδοση, μπάσκετ, ομάδες, πνευματική ιδιοκτησία, ποδόσφαιρο, πρωτάθλημα, στίβος, στιγμιότυπα, τηλεόραση

matches:
sui generis
Sui Generis
sui generis
sui generis
sui generis
sui generis
sui generis


Συντονισμός της Διεπιστημονικής Ομάδας Έργου για την κατάρτιση των Επιχειρησιακών Προγραμμάτων του Δήμου Νάουσας για τα έτη: 2008-2010 και 2011-2014
Σύμφωνα με τον νόμο οι Δήμοι είναι υποχρεωμένοι να συντάσσουν πενταετές Επιχειρησιακό Πρόγραμμα, το οποίο αποσκοπεί στην εισαγωγή μόνιμων εσωτερικών διαδικασιών και συστημάτων προγραμματισμού στους ΟΤΑ. Στόχος είναι η διαδικασία του προγραμματισμού, της παρακολούθησης και της μέτρησης των αποτελεσμάτων των δράσεων των Ο.Τ.Α., να αποτελέσει μια σταθερή εσωτερική λειτουργία, στην οποία θα συμμετέχει σε όλες τις φάσεις, με συγκεκριμένο ρόλο, το ανθρώπινο δυναμικό τους. Επίσης σύμφωνα με το Υπουργείο Εσωτερικών η κατάρτιση των επιχειρησιακών προγραμμάτων των ΟΤΑ πρέπει να στηρίζεται αφενός στη θεωρία του τοπικού αναπτυξιακού προγραμματισμού (επιστήμη της αστικής και περιφερειακής ανάπτυξης) και αφ΄ ετέρου στη θεωρία προγραμματισμού της δράσης δημόσιων οργανισμών (επιστήμη της δημόσιας διοίκησης).
Αυτή την φιλοσοφία ακολούθησε και η σύνταξη των Επιχειρησιακών Προγραμμάτων του Δήμου Νάουσας (τόσο το 2008 όσο και το 2011) και ενδεικτικά αναφέρονται παρακάτω:
Α) Η ΣΤΡΑΤΗΓΙΚΗ ΤΟΥ ΔΗΜΟΥ ΚΑΙ ΟΙ ΑΝΑΠΤΥΞΙΑΚΕΣ ΠΡΟΤΕΡΑΙΟΤΗΤΕΣ
Β) Η ΕΚΘΕΣΗ ΔΙΑΔΙΚΑΣΙΩΝ ΚΑΤΑΡΤΙΣΗΣ ΤΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ 2011-2014 ΔΗΜΟΥ ΗΡΩΙΚΗΣ ΠΟΛΕΩΣ ΝΑΟΥΣΑΣ
Α) ΣΤΡΑΤΗΓΙΚΗ ΤΟΥ ΔΗΜΟΥ ΚΑΙ ΑΝΑΠΤΥΞΙΑΚΕΣ ΠΡΟΤΕΡΑΙΟΤΗΤΕΣ
Αποστολή του Δήμου Ηρωικής Πόλεως Νάουσας είναι ο προγραμματισμός, η διαχείριση και ο έλεγχος του συνόλου των ζητημάτων που αφορούν τον τοπικό κοινωνικό και οικονομικό ιστό, με την προσφορά δημοσίων αγαθών και υπηρεσιών για όλους, με γνώμονα την ανάπτυξη σε κάθε διάσταση της κοινωνικής και οικονομικής ζωής του τόπου, η οποία θα στηρίζεται στην αειφορία, στη συμμετοχή όλων, στις ευρύτερες συνεργασίες, στον ρεαλισμό και στη μεθοδικότητα.
Έτσι λοιπόν προκύπτει η βασική στόχευση του Δήμου Νάουσας που είναι: Η ισόρροπη και βιώσιμη ανάπτυξη του νέου Δήμου Νάουσας (Ανθέμια, Ειρηνούπολη, Νάουσα) με έμφαση στην ενδυνάμωση της οικονομικής και κοινωνικής συνοχής και στη βελτίωση της ποιότητας ζωής, μια ανάπτυξη που να έχει ως επίκεντρο τον ΑΝΘΡΩΠΟ.
Ο Δήμος Νάουσας αναγνωρίζοντας ότι η αποστολή του είναι πολύπλευρη και σημαντική, έχει απόλυτα ξεκάθαρο όραμα τόσο ως προς την οικονομική ανάπτυξη, την ενδυνάμωση του κοινωνικού ιστού, την δική του εσωτερική δομή και λειτουργία αλλά και ειδικότερα στην εξωστρέφεια και τις συνεργασίες του Δήμου όπου αυτό είναι εφικτό. Συγκεκριμένα:
Βασικός παράγοντας στην αναπτυξιακή πορεία του τόπου, είναι η ΕΠΑΝΑΤΟΠΟΘΕΤΗΣΗ ΚΑΙ Ο ΕΠΑΝΑΠΡΟΣΔΙΟΡΙΣΜΟΣ ΤΗΣ ΤΟΠΙΚΗΣ ΟΙΚΟΝΟΜΙΑΣ με έμφαση στην ισόρροπη ανάπτυξη και των τριών τομέων οικονομικής δράσης (γεωργία- κτηνοτροφία, μεταποίηση, τουρισμός- προσφορά υπηρεσιών), με γνώμονα την συνεργασία και την πρόοδο.
Είναι ξεκάθαρο λοιπόν ότι αυτή η στρατηγική επιλογή επιδιώκει να δημιουργήσει συνθήκες ενίσχυσης:
της ανταγωνιστικότητας,
της εξωστρέφειας, και
Β. Κοινωνικός ιστός
Η ενδυνάμωση της κοινωνικής συνοχής και η συνεχής βελτίωση της ποιότητας ζωής των πολιτών, μέσα από έργα υποδομής αλλά και λοιπές παρεμβάσεις κοινωνικού χαρακτήρα, η οποία θέτει ως επίκεντρο τον άνθρωπο ως συνολική και πολύπλευρη προσωπικότητα και όχι μόνο ως οικονομικό υποκείμενο.
Γ. Εσωτερική ανάπτυξη
Η δημιουργία ενός Δήμου ο οποίος θα εμφορείται από τις αρχές της μεθοδικότητας, της αξιοπιστίας και της ταχύτητας ανταπόκρισης, και θα προσφέρει ολοκληρωμένες υπηρεσίες στους δημότες του, στηριγμένος στην αποτελεσματική εσωτερική του δομή, στο εξειδικευμένο και συνεχώς αναπτυσσόμενο ανθρώπινο δυναμικό, στις πολύπλευρες συνεργασίες με τοπικούς και υπερτοπικούς φορείς και στη χρήση των νέων τεχνολογιών, της πληροφορικής και των επικοινωνιών.
Δ. Συνεργασίες για την Ανάπτυξη
Η Νάουσα δεν είναι πια μια πόλη απομονωμένη. Η δημιουργία του μεγάλου Δήμου που προέκυψε από την εφαρμογή του προγράμματος «ΚΑΛΛΙΚΡΑΤΗΣ», δημιούργησε τις συνθήκες για ευρύτερες συνεργασίες σε επίπεδο Νομού Ημαθίας, αλλά και σε ευρύτερο επίπεδο όπως για παράδειγμα μέσα από την συνεργασία των δήμων του Βερμίου που έφερε ως αποτέλεσμα την Υπουργική Απόφαση για το Ειδικό Αναπτυξιακό Πρόγραμμα (Ε.Α.Π.) «ΒΕΡΜΙΟΝ» ύψους προϋπολογισμού 200 εκ. ευρώ, αλλά και με τη δημιουργία της Ενδοπεριφερειακής- Διαδημοτικής Συνεργασίας: «ΣΤΙΣ ΡΙΖΕΣ ΤΟΥ ΜΕΓΑΛΟΥ ΑΛΕΞΑΝΔΡΟΥ» με σκοπό την ανάδειξη των αρχαιολογικών χώρων Ημαθίας, Πέλλας, Πιερίας και της προσωπικότητας του Μεγάλου Αλεξάνδρου, με πολλαπλασιαστικά αναπτυξιακά, πολιτιστικά και κοινωνικά οφέλη. Η Νάουσα λοιπόν μπορεί να παίξει πρωταγωνιστικό ρόλο τις επόμενες δεκαετίες στην ευρύτερη περιοχή.
Επίκεντρο του σχεδιασμού σε κάθε περίπτωση είναι ο άνθρωπος, ενώ οι κατευθυντήριες γραμμές που ακολουθεί ολόκληρη η διαδικασία προγραμματισμού δράσης, είναι:
Η συμμετοχή όλων.
Η αναζήτηση συνεργασιών τοπικού και υπερτοπικού χαρακτήρα.
Η προστασία του περιβάλλοντος και ο σεβασμός στις αρχές της αειφορίας και της βιώσιμης ανάπτυξης.
Η υποκίνηση και στήριξη της επιχειρηματικής δράσης των κατοίκων.
Ο σεβασμός στις ανάγκες του τοπικού κοινωνικού ιστού.
Η μεθοδικότητα, ο ρεαλισμός και ο σεβασμός στις αρχές του στρατηγικού σχεδιασμού.
Η χρήση των νέων τεχνολογιών, της πληροφορικής και των σύγχρονων εφαρμογών επικοινωνιών.
4 Άξονες Προτεραιότητας
Οι Άξονες Προτεραιότητας του Επιχειρησιακού Σχεδίου του Δήμου Νάουσας είναι τέσσερις (4), και εξυπηρετούν στο σύνολο τους την υλοποίηση του οράματος που έχει αναπτυχθεί παραπάνω. Συγκεκριμένα:
Οικονομική ανάπτυξη και ενίσχυση της απασχόλησης
Ποιότητα ζωής- Υποδομές
Περιβάλλον- Πράσινη Ανάπτυξη και Πολιτισμός
Αναβάθμιση των διοικητικών ικανοτήτων του Δήμου
Β) ΕΚΘΕΣΗ ΔΙΑΔΙΚΑΣΙΩΝ ΚΑΤΑΡΤΙΣΗΣ ΤΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ 2011-2014 ΔΗΜΟΥ ΗΡΩΙΚΗΣ ΠΟΛΕΩΣ ΝΑΟΥΣΑΣ
Σύμφωνα με την Απόφαση ΥΠ.ΕΣ.Α.Η.Δ. Α.Π. 5694/03-02-2011 (Φ.Ε.Κ. Β’/382/11-03-2011) η οποία τροποποιεί την με Α.Π. 18183/02-04-2007 Υπουργική Απόφαση σχετική με το: «Περιεχόμενο, δομή και τρόπος υποβολής των επιχειρησιακών προγραμμάτων των Οργανισμών Τοπικής Αυτοδιοίκησης (Ο.Τ.Α.) α’ βαθμού» (Φ.Ε.Κ. Β΄/534/13-04-2007) και συγκεκριμένα στο Άρθρο 9 αναφέρεται: «Για τον έλεγχο νομιμότητας, υποβάλλεται στην Αυτοτελή Υπηρεσία Εποπτείας Ο.Τ.Α., με ευθύνη του Δημάρχου, έκθεση με τις διαδικασίες κατάρτισης του Επιχειρησιακού Προγράμματος, εγκεκριμένη από το Δημοτικό Συμβούλιο.».
έχει προχωρήσει στην εκπόνηση του τριετούς (3) Επιχειρησιακού Προγράμματος του Δήμου Ηρωικής Πόλεως Νάουσας μέσα στο χρονοδιάγραμμα που ορίζεται από τον Νόμο.
Β) Στρατηγικός Σχεδιασμός (Α’ Φάση Επιχειρησιακού Προγράμματος)
Το Τμήμα Προγραμματισμού, Οργάνωσης & Πληροφορικής του Δήμου Νάουσας συγκέντρωσε τα απαιτούμενα στοιχεία από τις υπηρεσίες του Δήμου, των Νομικών Προσώπων, καθώς και τις εισηγήσεις των συμβουλίων των Δημοτικών & Τοπικών Κοινοτήτων του δήμου προς την Εκτελεστική Επιτροπή και συνέταξε σχέδιο Στρατηγικού Σχεδιασμού του Δήμου το οποίο υπέβαλλε στην Εκτελεστική Επιτροπή.
Γ) Παρουσίαση του τρόπου με τον οποίο συμμετείχαν οι υπηρεσίες και τα Νομικά πρόσωπα του Δήμου στην εκπόνηση του Ε.Π.
Με το Αρ. Πρ. 19061/04-07-2011 έγγραφο του Δημάρχου Νάουσας ζητήθηκαν από τους Προέδρους των Δημοτικών και Τοπικών Κοινοτήτων οι απόψεις- προτάσεις τους (με σειρά προτεραιότητας) για την κατάρτιση του Επιχειρησιακού Προγράμματος του Δήμου Νάουσας.
Με το Αρ. Πρ. 23957/29-08-2011 έγγραφο του Δημάρχου Νάουσας ζητήθηκαν από τα Νομικά Πρόσωπα του Δήμου επικαιροποιημένα στοιχεία σχετικά με την περιγραφή, αποτύπωση και αξιολόγηση των δομών τους τόσο για το εξωτερικό περιβάλλον όσο και για την οργάνωση και λειτουργία τους (εσωτερικό περιβάλλον).
Με το Αρ. Πρ. 24603/02-09-2011 έγγραφο του Τμήματος Προγραμματισμού, Οργάνωσης και Πληροφορικής ζητήθηκαν οι απόψεις- προτάσεις (με σειρά προτεραιότητας) των υπηρεσιών του Δήμου.
Το γραφείο Προγραμματισμού συμμετέχει ενεργά και υποστηρίζει, σε όλα τα στάδια, την εκπόνηση του Προγράμματος.
Δ) Παρουσίαση των διαδικασιών διαβούλευσης
Το εγκεκριμένο, με την Αριθμό Απόφασης 486 /7-11-2011 του Δημοτικού Συμβουλίου, κείμενο Στρατηγικού Σχεδιασμού του Δήμου (Α’ Φάση του Επιχειρησιακού Προγράμματος) ετέθη προς συζήτηση και γνωμοδότηση στη συνεδρίαση της Δημοτικής Επιτροπής Διαβούλευσης στις 16/11/2011 κατόπιν της Α.Π. 31036 /3-11-2011 Πρόσκλησης του Προέδρου της, όπου προσκλήθηκαν και παραγωγικοί, επαγγελματικοί και κοινωνικοί φορείς της πόλης.
Παράλληλα το κείμενο του Στρατηγικού Σχεδιασμού δημοσιοποιήθηκε για διαβούλευση τουλάχιστον επί δύο (2) εβδομάδες, από 8/11/2011 έως 25/11/2011 (έγγραφο με Αρ. Πρ. 31440 /8-11-2011 του Δημάρχου Νάουσας προς το Γραφείο Τύπου & Δημοσίων Σχέσεων για δημοσιοποίηση του Σχεδίου στο site του Δήμου) με καταχώρηση στην ιστοσελίδα του Δήμου καθώς και με κάθε άλλο πρόσφορο μέσο.
Με το Αρ. Πρ. 32029/14-11-2011 έγγραφο του Τμήματος Προγραμματισμού, Οργάνωσης και Πληροφορικής ζητήθηκαν οι απόψεις- προτάσεις (με σειρά προτεραιότητας) των υπηρεσιών του Δήμου Νάουσας.
Με το Αρ. Πρ. 32030/14-11-2011 Έγγραφο Δημάρχου Νάουσας ζητήθηκαν από τα Νομικά Πρόσωπα του Δήμου μας προτάσεις για την κατάρτιση του Επιχειρησιακού Προγράμματος.
Ε) Κατάρτιση του Επιχειρησιακού Προγράμματος
Το Τμήμα Προγραμματισμού, Οργάνωσης & Πληροφορικής του Δήμου Νάουσας συγκέντρωσε τις προτάσεις από τη Διαβούλευση, συνέταξε σχέδιο Επιχειρησιακού Προγράμματος και το υπέβαλλε στην Εκτελεστική Επιτροπή.
ΣΤ) Δημοσιοποίηση του Επιχειρησιακού Προγράμματος
Το εγκεκριμένο από το Δημοτικό Συμβούλιο, Επιχειρησιακό Πρόγραμμα του Δήμου μετά από τον έλεγχο νομιμότητας καταχωρίζεται στην ιστοσελίδα του Δήμου και δημοσιοποιείται με κάθε άλλο πρόσφορο μέσο.
ΠΑΡΟΥΣΙΑΣΗ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ ΔΗΜΟΥ ΝΑΟΥΣΑΣ 2011-2014


Εκλογές 2019 (συνεχής ενημέρωση) : Πρακτικά Βοηθήματα – Σημαντικές Ανακοινώσεις Για Δικαστικούς Αντιπροσώπους | Σπυρίδων Αδάμ | Δικηγορικό Γραφείο Αθηνών
https://spyridonadamnet.blogspot.com/2019/05/2019.html
14/05/2019 Δικηγορικός Σύλλογος Αθηνών | Πρακτικός οδηγός του Δικαστικού Αντιπροσώπου 2019 http://bit.ly/2QcLSDv
Οδηγός εκλογών 2019 για τους δικαστικούς Αντιπροσώπους – Μιχάλης Νταλαμπίρας (#Ergatikoi) http://bit.ly/2PVFL6j
Πρακτικός Οδηγός Βουλευτικών Εκλογών Σεπτεμβρίου 2015 | Δικηγορικός Σύλλογος Αθηνών bit.ly/odhgosvouleutikvn2015
ΠΡΑΚΤΙΚΟΣ ΟΔΗΓΟΣ του Δικαστικού Αντιπροσώπου 2014 | Δικηγορικός Σύλλογος Αθηνών http://bit.ly/2PZo71B
ΒΙΝΤΕΟΣΚΟΠΗΜΕΝΑ ΣΕΜΙΝΑΡΙΑ ΔΣΑ
Εναρκτήριο Σεμινάριο Δικαστικών Αντιπροσώπων 2019 https://youtu.be/_fKuKFxUuIs
Δημοτικές / Περιφερειακές Εκλογές και Ευρωεκλογές 2014 -- Σεμινάριο για Δικαστικούς Αντιπροσώπους https://youtu.be/e_A_YPIx5jA
ΑΝΑΚΟΙΝΩΣΕΙΣ (ΠΡΩΤΟΔΙΚΕΙΑ – ΔΙΚΗΓΟΡΙΚΟΙ ΣΥΛΛΟΓΟΙ)
11/05/2019 Εκλογική ανακοίνωση - Οδηγίες για τους δικαστικούς αντιπροσώπους | Δικηγορικός Σύλλογος Αθηνών http://bit.ly/2PXYHBj
06/05/2019 Αναστολή λειτουργίας δικαστηρίων λόγω των επικείμενων εκλογών | Δικηγορικός Σύλλογος Αθηνών http://bit.ly/2PXcQ1C
ΥΠΟΥΡΓΕΙΟ ΕΣΩΤΕΡΙΚΩΝ – ΕΓΚΥΚΛΙΟΙ
09.05.2019 Περιφερειακές εκλογές. Μορφή και περιεχόμενο ψηφοδελτίων περιφερειακών εκλογών. Σύντομος οδηγός- Υπόδειγμα ψηφοδελτίου https://www.ypes.gr/wp-content/uploads/2019/05/ypodeigma_psifodeltiou.pdf
07.05.2019 Αρ. Πρ. 34775 Παράδοση ψηφοδελτίων συνδυασμών για τις περιφερειακές εκλογές https://www.ypes.gr/wp-content/uploads/2019/05/eggr34775-07052019.pdf
05.05.2019 Αρ. Πρ. 33762Περιφερειακές και Δημοτικές Εκλογές https://www.ypes.gr/wp-content/uploads/2019/05/eggr33762-05052019.pdf
03.04.2019 Αρ. Πρ. 24370 Καθορισμός διαστάσεων ψηφοδελτίων που θα χρησιμοποιηθούν κατά την ψηφοφορία για την εκλογή περιφερειαρχών και περιφερειακών συμβούλων https://www.ypes.gr/wp-content/uploads/2019/05/apof24370-03042019.pdf
22.04.2019 Αρ. Πρ. 30885 Γνωστοποίηση ανάρτησης της αρ. 13/24460/3.4.2019 εγκυκλίου για την ανάδειξη των περιφερειακών αρχών και παροχή διευκρινήσεων https://www.ypes.gr/wp-content/uploads/2019/04/eggr30885-22042019.pdf
25.04.2019 Αρ. Πρ. 27 Παραλειφθέντες εκλογείς https://www.ypes.gr/wp-content/uploads/2019/05/egk27-25042019.pdf
25.04.2019 Αρ. Πρ. 26 Εφαρμογή των διατάξεων των ν. 4255/2014 (Α΄ 89) και ν. 3023/2002 (Α΄ 146) ενόψει των εκλογών για την ανάδειξη των μελών του Ευρωπαϊκού Κοινοβουλίου, της 26ης Μαΐου 2019. https://www.ypes.gr/wp-content/uploads/2019/05/egk26-25042019.pdf
24.04.2019 Αρ. Πρ. 31918 Περιφερειακές εκλογές 2019 https://www.ypes.gr/wp-content/uploads/2019/05/eggr31918-24042019.pdf
Εκλογές, Εκλογές Μαΐου 2019, Ευρωεκλογές, Slider
Slider 8049355252024229823


Θέμα: «Ανάγκη για επιστροφή, έστω και με καθυστέρηση, συνταξιοδοτικών διαφορών σε απόστρατους»
Αρ. πρ. 4836/20-11-2014 ΕΡΩΤΗΣΗ ΠΡΟΣ ΤΟΝ ΥΠΟΥΡΓΟ ΟΙΚΟΝΟΜΙΚΩΝ Κατ’ εφαρμογή των διατάξεων, του άρθρου 10, του Ν.3865/2010, σύμφωνα με τις οποίες, αναστέλλεται, η καταβολή σύνταξης στους εργαζομένους συνταξιούχους του δημοσίου-ιδιωτικού τομέα, αριθμούντων ηλικιακά κάτω των 55 ετών και στους στρατιωτικούς, αριθμούντων ηλικιακά κάτω των 53 ετών (άνω των 55 και 53 ετών αντιστοίχως), προβλέπεται περικοπή στο ποσό της ακαθάριστης κύριας σύνταξης ή του αθροίσματος των ακαθάριστων κύριων συντάξεων, που υπερβαίνει τα τριάντα ή 60 ημερομίσθια ανειδίκευτου εργάτη, αναλόγως τον φορέα ασφάλισης...
ΘΕΜΑ: «Παλλαϊκό αίτημα να μην επιστραφούν οι σταθμοί του ΟΣΕ στα Τσουκαλέικα»
Αρ. πρ. 4834/20-11-2014 ΕΡΩΤΗΣΗ ΠΡΟΣ ΤΟΝ ΥΠΟΥΡΓΟ ΥΠΟΔΟΜΩΝ, ΜΕΤΑΦΟΡΩΝ & ΔΙΚΤΥΩΝ Συμπολίτευση, αντιπολίτευση και Δήμαρχος Πατρέων δεσμεύτηκαν στα Τσουκαλέικα να μην επιστραφεί στον Οργανισμό ο εκεί παλιός σταθμός του «ΟΣΕ». Η αντίδραση αυτή προέκυψε, μετά την πληροφορία, πως η Δημοτική Αρχή θα επέστρεφε τον παλιό σταθμό του «ΟΣΕ» στον οργανισμό, ελλείψει κονδυλίων για τη συντήρηση του. Οι κάτοικοι της περιοχής ζήτησαν σαφείς δεσμεύσεις, τονίζοντας, πως εκτός του ότι στο παλιό κτίριο του σταθμού του «ΟΣΕ» φιλοξενείται το Κοινοτικό Γραφείο και...
Θέμα: «Σοβαρά προβλήματα στην λειτουργία του Δημοτικού Βρεφοκομείου Πατρών»
Αρ. πρ. 4832/20-11-2014 ΕΡΩΤΗΣΗ ΠΡΟΣ ΤΟΝ ΥΠΟΥΡΓΟ ΕΣΩΤΕΡΙΚΩΝ Κοινοποίηση: Γενικό Επιθεωρητή Δημόσιας Διοίκησης, κ. Λέανδρο Ρακιντζή Αναστάτωση στην καθημερινότητα δεκάδων οικογενειών, των οποίων τα παιδιά (230) φιλοξενούνται στο Δημοτικό Βρεφοκομείο, έχουν επιφέρει τα προβλήματα στη μισθοδοσία του προσωπικού. Κατόπιν τούτου, επικρατεί μεγάλη αβεβαιότητα μεταξύ των γονέων και κηδεμόνων για την απρόσκοπτη λειτουργία της δομής. Αυτό σημαίνει, ότι οι γονείς των φιλοξενούμενων παιδιών θα πρέπει, για άλλη μια φορά, μέσα σε σύντομο χρονικό διάστημα, να βρουν άλλες λύσεις για την προσωρινή φύλαξή τους. Το...
Θέμα: «Επιχειρήσεις που ενώ πήραν επιδοτήσεις, έφυγαν από την Ελλάδα»
Αρ. πρ. 4830/20-11-2014 ΕΡΩΤΗΣΗ ΠΡΟΣ ΤΟΝ ΥΠΟΥΡΓΟ ΑΝΑΠΤΥΞΗΣ Έντονος είναι ο προβληματισμός για την χορήγηση επιδοτήσεων (από την ΕΕ και Εθνικούς πόρους) σε Ελληνικές επιχειρήσεις, οι οποίες, δεν παρέμειναν στην Ελλάδα, αλλά μετεγκαταστάθηκαν στην ΠΓΔΜ, στην Αλβανία, στην Βουλγαρία και την Τουρκία, στοχεύοντας στο χαμηλότερο εργατικό κόστος εκεί. Όμως, τις επιδοτήσεις τις είχαν πάρει για να αναπτυχθούν στην Ελλάδα, για να δώσουν δουλειές σε Έλληνες και για να ωφελήσουν την Ελληνική οικονομία... Ερωτάσθε: 1. Θα λάβετε τις απαραίτητες πολιτικές πρωτοβουλίες, προκειμένου να...
Θέμα: “Θα εφαρμοστεί για τους απλούς πολίτες ότι εφαρμόστηκε για τα χρέη της «Πολιτικής Άνοιξης»”;
Αρ. πρ. 4828/20-11-2014 ΕΡΩΤΗΣΗ ΠΡΟΣ ΤΟΝ ΠΡΩΘΥΠΟΥΡΓΟ Το …λαοπρόβλητο Κόμμα, που είχε δημιουργήσει ο Αντώνης Σαμαράς, η «Πολιτική Άνοιξη», πολύ γρήγορα «διελύθη εις τα εξ ων συνετέθη». Eίχε χρηματοδοτηθεί, όμως, από τράπεζα και είναι αμφίβολο, εάν πλήρωσε το δάνειο που είχε πάρει, σύμφωνα με τον Βουλευτή Ηρακλείου της …Νέας Δημοκρατίας, Λευτέρη Αυγενάκη! Ο άνω Βουλευτής είχε κάνει σχετική ερώτηση, όταν ήταν στην «Δημοκρατική Συμμαχία» της Ντόρας Μπακογιάννη. Συγκεκριμένα, σύμφωνα με δημοσίευμα που «αλιεύσαμε» από το διαδίκτυο, ο Λ. Αυγενάκης, στις 27/12/2011,...
Θέμα: «Αδικείται κατάφωρα και αντισυνταγματικά ο κλάδος των αδελφών Νοσοκόμων “ΔΕ”»
Αρ. πρ. 4826/20-11-2014 ΕΡΩΤΗΣΗ ΠΡΟΣ ΤΟΝ ΥΠΟΥΡΓΟ ΥΓΕΙΑΣ Αντιπροσωπευτική ομάδα των αδελφών Νοσοκόμων ήρθε σε επαφή με τον τομέα Υγείας, του Χριστιανοδημοκρατικού Κόμματος Ελλάδος και μας μετέφερε τις εύλογες, δίκαιες θέσεις και υποδείξεις τους, τις οποίες και σας γνωστοποιούμε. Μεταξύ άλλων, μας τόνισαν: ‘’Θεωρούμε, ότι ο κλάδος «ΔΕ αδελφών Νοσοκόμων», που το Προεδρικό διάταγμα του 2001 τους ονομάζει «βοηθούς νοσηλευτές», έχει καταφανέστατα αδικηθεί και επειδή δεν έχει ποτέ εκπροσωπηθεί από κανέναν συνδικαλιστικό φορέα, όπως θα έπρεπε, αποφασίσαμε να προασπίσουμε τα δίκαια...
ΘΕΜΑ: «Μπλοκάρονται αναιτιολόγητα οι προσφυγές των φορολογούμενων»
Αρ. πρ. 4824/20-11-2014 ΕΡΩΤΗΣΗ ΠΡΟΣ ΤΟΝ ΠΡΩΘΥΠΟΥΡΓΟ Απάντηση στα κόλπα του Υπουργού Οικονομικών, Γκίκα Χαρδούβελη, ο οποίος επιχειρεί να περιορίσει τα δικαιώματα των Ελλήνων φορολογουμένων, δίνει η Ένωση Διοικητικών Δικαστών, με πρόσφατη ανακοίνωσή της. Συγκεκριμένα, η Ένωση κάλεσε τους πολίτες, να προσφεύγουν στα όργανα της Δικαιοσύνης για να δικαιωθούν στις φορολογικές διαφορές τους, έστω και αν το Υπουργείο Οικονομικών, έχει επιβάλλει τον υποχρεωτικό χαρακτήρα της ενδικοφανούς προσφυγής για τις φορολογικές διαφορές. Επειδή το Υπουργείο Οικονομικών έβαλε «φρένο» στις προσφυγές στα διοικητικά δικαστήρια...
ΘΕΜΑ: «Μπλοκάρει τις προσφυγές των φορολογούμενων ο Κ. Χαρδούβελης»
Αρ. πρ. 4823/20-11-2014 ΕΡΩΤΗΣΗ ΠΡΟΣ ΤΟΝ ΥΠΟΥΡΓΟ ΔΙΚΑΙΟΣΥΝΗΣ, ΔΙΑΦΑΝΕΙΑΣ & ΑΝΘΡΩΠΙΝΩΝ ΔΙΚΑΙΩΜΑΤΩΝ Τα... «κόλπα» του Υπουργού Οικονομικών, Γκίκα Χαρδούβελη, εναντίον των δικαιωμάτων των Ελλήνων φορολογούμενων, να απευθύνονται άμεσα και χωρίς όρους και προϋποθέσεις στη δικαιοσύνη, στηλιτεύει η «Ένωση Διοικητικών Δικαστών», η οποία κάλεσε πρόσφατα, όπως πληροφορηθήκαμε, τους πολίτες να ασκούν -χωρίς κυβερνητική παρέμβαση- το νόμιμο δικαίωμά τους, να προσφεύγουν στα όργανα της δικαιοσύνης για να δικαιωθούν στις φορολογικές διαφορές τους. Σύμφωνα με τους δικαστικούς, «υπάρχει αντικειμενική αδυναμία σημαντικής μερίδας των πολιτών να...
ΘΕΜΑ: «Ασυμβατότητα ισλαμισμού & ανθρωπισμού»
Αρ. πρ. 4822/20-11-2014 ΕΡΩΤΗΣΗ ΠΡΟΣ ΤΟΝ ΥΠΟΥΡΓΟ ΕΞΩΤΕΡΙΚΩΝ Κατά τη διάρκεια της τελευταίας περιοδείας μου στη Θράκη, πάμπολλοι ήταν εκείνοι που μου ζήτησαν, να προσκαλέσω μέσω του Κοινοβουλευτικού Ελέγχου τον Πρωθυπουργό, Αντώνη Σαμαρά και τον Υπουργό Εξωτερικών, Ευάγγελο Βενιζέλο, να απαντήσουν ενώπιον της Εθνικής Αντιπροσωπείας, εάν αποτελεί πρώτιστη φροντίδα τους η Εθνική πολιτισμική αυτοσυντήρηση του γένους των Ελλήνων. Τα πολλά και πυκνά γεγονότα που ζουν ιδιαίτερα στη Ροδόπη οι Θράκες συμπολίτες μας, δημιουργούν ανησυχίες δικαιολογημένες. Τα όσα συμβαίνουν λίγο μακρύτερα από...
ΘΕΜΑ: «Οι θυσίες έχουν μόνο θύματα και όχι αποτελέσματα»
Αρ. πρ. 4821/20-11-2014 ΕΡΩΤΗΣΗ ΠΡΟΣ ΤΟΝ ΥΠΟΥΡΓΟ ΟΙΚΟΝΟΜΙΚΩΝ Τα αποκαλυπτικά στοιχεία της ΕΛΣΤΑΤ αντικατοπτρίζουν τη μεγάλη σφαγή στις αμοιβές των εργαζομένων από τις κυβερνήσεις των μνημονίων. Οι μισθωτοί είναι τα θύματα στο βωμό της ασκούμενης πολιτικής κατά την τελευταία πενταετία. Οι αριθμοί δείχνουν, ότι οι αμοιβές μειώθηκαν κατά 37%, σε ένα περιβάλλον όπου η μισθωτή εργασία περιορίζεται, καθώς, χιλιάδες θέσεις εξανεμίστηκαν ή μετατράπηκαν σε μαύρη ή ελαστική εργασία. Τα αποτελέσματα της ασκούμενης πολιτικής, που επιβάλλουν οι δανειστές και ακολουθούν κατά γράμμα...
ΘΕΜΑ:	«Πωλούν την Εγνατία με προίκα τα ακριβά νέα διόδια»
Αρ. πρ. 4819/527/20-11-2014 ΕΡΩΤΗΣΗ & ΑΚΕ ΠΡΟΣ ΤΟΝ ΥΠΟΥΡΓΟ ΥΠΟΔΟΜΩΝ, ΜΕΤΑΦΟΡΩΝ & ΔΙΚΤΥΩN Πωλητήριο, με συνοπτικές διαδικασίες και εξευτελιστικό ή ακόμη και μηδενικό τίμημα, απευθυνόμενο σε κυρίαρχα εργολαβικά συμφέροντα ετοιμάζεται να βάλει το ΤΑΙΠΕΔ στην Εγνατία Οδό. Βγαίνει στο σφυρί ο σύγχρονος αυτοκινητόδρομος, μήκους 650 χιλιομέτρων της βόρειας Ελλάδας, που η κατασκευή του στοίχισε 6,5 δισ. ευρώ, ενώ ήδη υπερκαλύπτει το κόστος συντήρησης και λειτουργίας του, αποδίδοντας έσοδα και στο κράτος. Την παραπάνω είδηση, πληροφορηθήκαμε από τους εργαζόμενους , που...
Θέμα: «Η κλοπή χάλκινων αντικειμένων έχει γίνει καθεστώς»
Αρ. πρ. 4842/533/20-11-2014 ΕΡΩΤΗΣΗ ΚΑΙ ΑΚΕ ΠΡΟΣ ΤΟΝ ΥΠΟΥΡΓΟ ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ ΚΟΙΝΟΠΟΙΗΣΗ: Γ. ΓΡΑΜΜΑΤΕΑ ΣΔΟΕ, ΟΙΚΟΝΟΜΙΚΟΙ ΕΙΣΑΓΓΕΛΕΙΣ Πληροφορούμαστε, ότι διαπιστώνεται από το νεκροταφείο της Πάτρας η κλοπή καντηλιών και άλλων αντικειμένων. Το ως άνω φαινόμενο, εκτός από ενοχλητικό, σε πολλές περιπτώσεις γίνεται και επικίνδυνο, με πιο χαρακτηριστικό περιστατικό, την αφαίρεση ενός καπακιού της ΔΕΥΑΠ από το οδόστρωμα της οδού Μαιζώνος, κεντρικής οδού στο εμπορικό κέντρο της Πάτρας, που άφησε κενό, ικανό να «καταπιεί» ρόδα και να ανατρέψει δίκυκλο. Το φαινόμενο των...
Θέμα: «Ιδιοκτήτης καταπατημένης δημόσιας έκτασης, είναι ο Υπουργός Οικονομικών, Γκίκας Χαρδούβελης (και η σύζυγός του Σούζαν)»
Αρ. πρ. 4815/523/20-11-2014 ΕΡΩΤΗΣΗ & ΑΚΕ ΠΡΟΣ ΤΟΝ ΥΠΟΥΡΓΟ ΔΙΚΑΙΟΣΥΝΗΣ, ΔΙΑΦΑΝΕΙΑΣ & ΑΝΘΡΩΠΙΝΩΝ ΔΙΚΑΙΩΜΑΤΩΝ Ιδιοκτήτης καταπατημένης δημόσιας έκτασης, την οποία αγόρασε το 2006, φέρεται να είναι ο Υπουργός Οικονομικών, Γκίκας Χαρδούβελης (και η σύζυγός του Σούζαν), σύμφωνα με ρεπορτάζ του περιοδικού «Hot Doc». Το ίδιο το γεγονός εκθέτει τον Υπουργό, ο οποίος καλείται να απαντήσει, αν γνώριζε ή αν εξαπατήθηκε. Η υπόθεση όμως αποκτά μεγαλύτερες διαστάσεις, καθώς, πριν από περίπου ένα μήνα, στις αρχές Οκτωβρίου, ο Γκίκας Χαρδούβελης ανακοίνωσε την...
Θέμα: «Εφάπαξ, τα λεφτά δεν ...βγαίνουν»
Αρ. πρ. 4879/21-11-2014 ΕΡΩΤΗΣΗ ΠΡΟΣ ΤΟΝ ΥΠΟΥΡΓΟ ΕΡΓΑΣΙΑΣ, ΠΡΟΝΟΙΑΣ & ΚΟΙΝΩΝΙΚΗΣ ΑΣΦΑΛΙΣΗΣ Σε φιάσκο της κυβέρνησης -και προσωπικά του υπουργού Εργασίας, Γ. Βρούτση- εξελίσσεται η εξαγγελία της απεμπλοκής 31.450 εφάπαξ από το Ταμείο Πρόνοιας Δημοσίων Υπαλλήλων (ΤΠΔΥ) με το ποσόν των 420 εκατ. Ευρώ, που είχαν αιτηθεί μέχρι 31.8.2013, καθώς το συγκεκριμένο ποσόν επαρκεί μόλις για 15.000 δικαιούχους. Σύμφωνα με στελέχη του Υπουργείου Εργασίας, τα 420 εκατομμύρια από το υπουργείο Οικονομικών δεν θα κατανεμηθούν όλα στα ΤΠΔΥ, αλλά μέρος αυτών (περί...
Θέμα: «Περίεργη μέθοδος για ορισμό σημαιοφόρων στα Ελληνικά σχολεία»
Αρ.πρωτ.4714/18-11-2014 ΕΡΩΤΗΣΗ ΠΡΟΣ ΤΟΝ ΥΠΟΥΡΓΟ ΠΑΙΔΕΙΑΣ & ΘΡΗΣΚΕΥΜΑΤΩΝ Από το 1981 και εξής, τα δημόσια σχολεία ακολούθησαν μια πορεία απαξίωσης, με αποτέλεσμα να επιβραβεύεται η ήσσονα προσπάθεια και να μην δίνονται κίνητρα για ενίσχυση των καλών επιδόσεων στα μαθήματα. Το τελευταίο αντανακλάται και στα ιδιωτικά διδακτήρια, τα οποία ακολουθούν την γενικότερη απαξίωση, που εκπορεύεται και από τις Αποφάσεις των κατά καιρούς πολιτικών υπευθύνων του Υπουργείου Παιδείας. Κατόπιν των ανωτέρω, ερωτάσθε: 1. Υπάρχει κατεύθυνση του Υπουργείου (με την μορφή εγκυκλίων ήδη από το...
ΘΕΜΑ: «Κινδυνεύει με “λουκέτο” η Ελληνική Εταιρεία Χάλυβος Θεσσαλονίκης”
Αρ.πρωτ.4713/18-11-2014 ΕΡΩΤΗΣΗ ΠΡΟΣ ΤΟΝ ΠΡΩΘΥΠΟΥΡΓΟ Πυκνώνουν οι πληροφορίες που φθάνουν στο Χριστιανοδημοκρατικό Κόμμα Ανατροπής, σχετικά με το ότι κινδυνεύει με “λουκέτο” η Ελληνική Εταιρεία Χάλυβος Θεσσαλονίκης. Πριν θέσουμε τα ερωτήματα, που πρέπει να απαντηθούν από τους συναρμόδιους Υπουργούς, δεν μπορούμε να μην κάνουμε τις παρακάτω επισημάνσεις για την ως άνω εταιρεία Χάλυβος: Πρόκειται για μια από τις πέντε μεγαλύτερες μεταλλοβιομηχανίες της χώρας και αποτελεί επιχείρηση στρατηγικής σημασίας για την πατρίδα μας και την πραγματική οικονομία της Βορείου Ελλάδος, με σαφή εξαγώγιμο προσανατολισμό...
Θέμα: «Απλήρωτοι οι εργαζόμενοι στη ΝΔ»
Αρ.πρωτ.4708/18-11-2014 ΕΡΩΤΗΣΗ ΠΡΟΣ ΤΟΝ ΠΡΩΘΥΠΟΥΡΓΟ Απλήρωτοι εδώ και 3,5 μήνες είναι και οι 200 εργαζόμενοι στη ΝΔ, οι οποίοι πραγματοποίησαν συνέλευση και συναντήθηκαν με τον Γενικό Δ/ντή του Κόμματος, Κώστα Τσιμάρα, όπως μας κατήγγειλαν οι ίδιοι οι εργαζόμενοι, αλλά και όπως έγραψε στις 12/11/2014 η εφημερίδα «ΕΛΕΥΘΕΡΟΤΥΠΙΑ». Φαίνεται, ότι η απόγνωση οδήγησε τους εργαζόμενους στο σημείο να απειλούν ακόμη και με κατάληψη των κεντρικών γραφείων της ΝΔ στην οδό Συγγρού, εάν δεν πληρωθούν τα δεδουλευμένα τους. Και σίγουρα, αν το τελευταίο...
Θέμα: «Θαλάσσιες μεταφορές στρατιωτικών υλικών από τις ΗΠΑ στην Ελλάδα»
ΑΡ. ΠΡΩΤ 4723/18-11-2014 ΕΡΩΤΗΣΗ και ΑΚΕ ΠΡΟΣ ΤΟΝ ΥΠΟΥΡΓΟ ΕΘΝΙΚΗΣ ΑΜΥΝΑΣ Πρόσφατα ήρθαν στην κατοχή μας στοιχεία και πληροφορίες σχετικά με τις θαλάσσιες μεταφορές στρατιωτικών υλικών από τις ΗΠΑ στην Ελλάδα. Διαπιστώνονται "καπελωμένες" χρεώσεις από Αμερικανικές υπηρεσίες, εντέχνως κρυμμένες από τον κρατικό προϋπολογισμό και τον Ελληνικό λαό (και φυσικά και από τους δανειστές- τροϊκανούς). Αξιωματικοί από οικονομικές υπηρεσίες των Ενόπλων Δυνάμεων και κέντρα εφοδιασμού έχουν μείνει εμβρόντητοι από την ανήκουστη και πρωτοφανή ατασθαλία, του να μην γνωρίζει το κάθε Σώμα...
Θέμα: «Ζητείται λύση για τους κατολισθήσιμους οικισμούς»
Αρ.πρωτ.4718/18-11-2014 ΕΡΩΤΗΣΗ & ΑΚΕ ΠΡΟΣ ΤΟΝ ΥΠΟΥΡΓΟ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ Λύση για ένα σοβαρό θέμα, που αφορά στον χαρακτηρισμό 35 οικισμών της Αινιαλείας ως «κατολισθήσιμους», προκαλώντας τεράστια προβλήματα στους ιδιοκτήτες όλων αυτών των περιοχή, αναζητείται από το «Υ.Π.Ε.Κ.Α.» Ως γνωστόν, από το 1964 μέχρι το 1975, 35 οικισμοί της Αιγιαλείας χαρακτηρίστηκαν σταδιακά «κατολισθήσιμοι». Ο νόμος απαγορεύει την ανοικοδόμηση σε 10 από αυτούς. Τα χρόνια πέρασαν και κανένας δεν ασχολήθηκε με το θέμα, ενώ εν τω μεταξύ, στις περιοχές αυτές χτίστηκαν...
ΘΕΜΑ: «Χρειάστηκε μόνον ένα απλό “email” για να τελειώσει άδοξα το ...“αντάρτικο” του Πρωθυπουργού στην τρόικα»
Αρ.πρωτ.4715/511/18-11-2014 ΕΡΩΤΗΣΗ & ΑΚΕ ΠΡΟΣ ΤΟΝ ΥΠΟΥΡΓΟ ΟΙΚΟΝΟΜΙΚΩΝ Τι έχει, άραγε, να πει σήμερα ο Υπουργός Δικαιοσύνης μετά τη νέα κωλοτούμπα για τις 100 δόσεις, κατόπιν του περιβόητου «email», το οποίο άλλαξε την προχθεσινή εγκύκλιο της Γενικής Γραμματέως Δημοσίων Εσόδων, κας Κατερίνας Σαββαΐδου; Έλεγε αλήθεια ή ψέματα, τελικά, ο κ. Μπαλτάκος; Μετά την ηλεκτρονική εντολή των ξένων δυναστών-δανειστών προς τους εντολοδόχους της, έφτασε η συγκυβέρνηση Σαμαρά – Βενιζέλου να ακυρώσει νόμο που πριν λίγους μήνες, η ίδια ψήφισε περί συμμόρφωσης με...
Βρέθηκαν 637 αποτελέσματα. Σελίδα 5 από 32